
ELORRION ABIADURA HANDIKO TRENAREN PROIEKTUEN ETA OBREN JARRAIPENA EGITEKO KONTRATATUKO DEN AHOLKULARITZA TEKNIKOA ETA JURIDIKOAREN ZERBITZUAREN LIZITAZIORAKO


1. ZIOEN AZALPENA ETA KONTRATUAREN XEDEA

Gaur egun eta datozen bost urteetan AHTren euskal Y korapiloaren 5 tarte eraikitzen ari dira ingurumena, lurzoruaren jabetzari eta zorbideen eta bide publikoen erabilerak modu nabarmenean afektatuta geratzen direla. Abiadura Handiko Trenaren (AHT) proiektuen eta obren eraginez Elorrion izango diren afektazioak jarraitu ahal izateko, aurrerago zehaztuko diren zereginetarako aholkularitza teknikoa eta juridikoa zerbitzua kontratatuko da.

2. EGIN BEHARREKO ZEREGINAK ETA BEHARRAK

Aholkularitza teknikoarekin lotuta egin beharreko zereginak eta beharrak honako hauek izango dira:

· Abiadura Handiko Trenaren tarteak eraikitzeko proiektuak eta ingurumenarekin lotutako dokumentazioa aztertzea, udalerriaren barruan bai linean egingo diren lanak, bai soberakinen biltegietan, proiektuetan egin daitezkeen aldaketa puntualak eta ingurumen-justifikazioa baloratzeko.
· Bide publikoen egoeraren deskripzioa eta AHTaren obren afektazioaren azken ebaluazioa egitea.
· Obren ingurumen-zaintzaren kontrolak berraztertzea.
· Bi hilabetero bisita egitea afektazioen, extralimitazioen eta obren zuzentzeko neurrien jarraipena egiteko, informazio grafikoa eta argazkiak izango dituzten fitxak eginez.
· Bilerak beste administrazio edota eraikuntza enpresetako pertsonalarekin/obra-zuzendaritza.
· Jarraipen-bilerak Udalak izendatutako koordinatzailearekin.
· AHTren obren hiruhileko jarraipen txostena, obren egoera zein den, agiango extralimitazioak, ez betetzeak, bide publikoei afektazioak, eta abar jasoz.
· Beste txosten zehatz batzuk (ez dira sartzen: analitikak, entseguak, neurketak ekipoekin eta mugaketak egiaztatzeko lan topografiko posibleak, obra-beharrak, eta abar).

Aholkularitza juridikoarekin lotuta egin beharreko zereginak eta beharrak honako hauek izango dira: 
Gehienez ere 100 ordu.


· Udalaren lursailetan eta bideetan obren afektazioekin lotutako idatziak eta alegazio-txostenak egitea (elkartuen lurretako betelanak barne), aholkularitza juridiko-administratiboa barne.
· AHTaren garapenarekin lotuta elorriarren kexak, afektazioak edo beste batzuk entzutea, azalpenak emoteko egin daitezkeen bilerak barne.




3. BITARTEKOAK ETA LAN-TALDEA ATXIKITZEA


Esleipendunak egokia eta nahikoa den lan-talde bat sortu beharko du kontratua ahalik eta berme gehienekin betetzeko. Beraz, goi mailako titulazioa duen diziplina askotako teknikariz osatua egongo da. Teknikariek aipatutako zeregin ezberdinetan ezagutza eta esperientzia izan beharko dute.

Beharrezkoa ikusten da gutxienez honako lan-talde bat asignatzea:
· 1 Bideetako injeniaria.
· Geologian, biologian edo ingurumeneko zientzieitako graduatua. 
· 1 Zuzenbidea lizentziaduna.

Taldeko kideen artean proiektu-burua izendatuko da. Hau  erantzule handiena izango da proiektuaren egikaritzean eta Udalaren aurrean ordezkaria eta solaskidea. Arduraduna izango da, proiektua koordinatzeko, kudeatzeko, gainbegiratzeko eta lan-taldea barne mailan antolatzeko.

Teknikariek, lizitatuko den aholkularitza teknikoarekin lotutako proiektu eta zereginetan bost urtetik gorako esperientzia izan beharko dute.

Kontratuaren enpresa esleipendunak esperientzia izan beharko du udalentzako obretan jarraipenerako aholkularitza teknikoan, antzeko bi kontratu gutxienez, beste horrenbeste udaletan.





